เงินบาทเปิดอ่อนค่า 35.77 บ. จับตาประชุม “กนง.” -ตัวเลขเงินเฟ้อสหรัฐฯ
เงินบาทเปิด 35.77 อ่อนค่า สอดคล้องภูมิภาค จับตาประชุมกนง.-ตัวเลขเงินเฟ้อสหรัฐฯสัปดาห์นี้ พร้อมวันนี้เงินบาทจะเคลื่อนไหวในกรอบ 35.70-35.90 บาท/ดอลลาร์

เงินบาทเปิด 35.77 อ่อนค่า สอดคล้องภูมิภาค จับตาประชุมกนง.-ตัวเลขเงินเฟ้อสหรัฐฯสัปดาห์นี้ พร้อมวันนี้เงินบาทจะเคลื่อนไหวในกรอบ 35.70-35.90 บาท/ดอลลาร์
8 ส.ค. 2565

ผู้สื่อข่าวรายงานว่า นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 35.77 บาท/ดอลลาร์ อ่อนค่าจากเย็นวันศุกร์ที่ปิดตลาดที่ระดับ 35.57 บาท/ดอลลาร์
ทั้งนี้ เงินบาทอ่อนค่าสอดคล้องกับสกุลเงินอื่นๆ ในภูมิภาค เนื่องจากเมื่อคืนวันศุกร์ที่ผ่านมา ตัวเลขการจ้างงานนอกภาคเกษตรเดือน ก.ค. ของสหรัฐ ออกมาสูงกว่าคาด ทำให้ตลาดมองว่าในการประชุมคณะกรรมการกำหนดนโยบายการเงิน (FOMC) ของเดือนก.ย. นี้ มีโอกาสมากขึ้นที่เฟดจะปรับขึ้นดอกเบี้ยนโยบายอีก 0.75% ส่งผลให้ดอลลาร์สหรัฐฯ แข็งค่าเมื่อเทียบกับสกุลเงินอื่นๆ
ขณะที่นักบริหารเงิน คาดว่า วันนี้เงินบาทจะเคลื่อนไหวในกรอบ 35.70-35.90 บาท/ดอลลาร์ ส่วนปัจจัยที่ต้องติดตามในสัปดาห์นี้ คือ การประชุมคณะกรรมการนโยบายการเงิน (กนง.) และดัชนีราคาผู้บริโภค (CPI) เดือนก.ค. ของสหรัฐ